Prelegoj, intervjuoj kaj diversaj filmetoj
#000000
Ĉu mi prelegu en via loka klubo aŭ dum via renkontiĝo? Jen kelkaj temoj.
#000001
Instigo-Liberapay, sub la aŭspicioj de Universala Esperanto-Asocio, estas fonduso kiu subtenas Esperanto-agadojn, kiuj celas provizi retajn servojn en Esperanto. Diferenco kun aliaj fondusoj: ni kolektas monon por ĝin pludoni al homoj kiuj pruvis sin, por danki kaj instigi ilin – por motivigi ilin daŭrigi: “Vi bone faris, daŭrigu tiel; via agado helpas la Esperanto-komunumon”. Mi volas prezenti al vi la fondusojn, ĝiajn partoprenantojn kaj ĝisnunajn realigojn 
#000002
Daŭro de la prezento: ĉ. unu horo.
#000003
La retejo estas moderna internacia kalendaro pri Esperanto-rilataj eventoj. Fernando Ŝajani estas ĝia kreinto kaj mi estas ‘ĉefhelpanto’: konsilanto, testanto de novaj funkcioj kaj komunikanto (kun uzantoj kaj gazetaro).
#000004
Daŭro de la prezento: unu kaj duona horoj.
#000005
Komputeko (mallongigo de “Prikomputila terminokolekto”) estas reta projekto de E@I ( kiu celas kunigi la pri-komputilajn terminojn de diversaj vortaroj, por plifaciligi la aliron al kaj la komparon inter la diversaj vortaroj, kaj tiel stimuli ĝustan lingvouzon. Mi iniciatis Komputekon en 2006. Ekde 2018 mi ek-kunlaboris kun Robin van der Vliet pri tradukado de Telegram al Esperanto ( La kunlaborado pli intensiĝis kaj ni eklaboris pri nova Komputeko-retejo ( La rezulton mi volas prezenti al vi dum mia prelego.
#000007
Oftaj eraroj en Esperanto: projekto Senerarigo
#000008
Eraroj abundas en Esperantujo. Instruinte kaj provleginte, mi kolektis oftajn erarojn. Mi volonte prezentos al vi resumon de oftaj eraroj kaj novan projekton kiun mi planas: Senerarigo.
#000009
Telegram estas senpaga nuba komunikilo kiu ekzistas en Esperanto. Ĝi multe helpas min komuniki kaj agi pli efike pri Esperanto.
#000010
Vivi en lando kun tri oficialaj lingvoj: Belgio
#000011
Mi estas belgo – flandro – kaj bone scias pri la lingva situacio. Ĝi estas sufiĉe “kurioza” :-).
#000012
Mi foje intervjuiĝis kaj registris prelegon. Fine de 2019 mi komencis aktive krei filmetojn kaj ilin munti. Mi uzas plurajn programojn por tio, interalie HitFilm Express kaj PowerPoint. Jen superrigardo de filmetoj en kiuj mi aperas.
#000013
Kiel verki por Vikipedio? (somero 2021)
#000014
Varba filmeto en la nederlanda (januaro 2021)
#000016
Prezento de Telegram (julio 2020)
#000018
Prezento de Eventa Servo (julio 2020)
#000019
Komputeko: prezento de la nova retejo – KAEST 2020
#000021
Intervjuo pri Aspiroj (junio 2020)
#000022
Jen intervjuo kun Lode Van de Velde pri lia romano “Aspiroj“. La intervjuo estas elsendita kadre de la Virtuala Kongreso de UEA en la somero de la jaro 2020.
#000023
Mi prelegis pri ĉi tiu temo la 5-an de novembro 2019 en Parizo. Jen provregistraĵo kiun mi faris kun Patricia Gobert.
#000024
La 28-an de oktobro 2017 mi prelegis pri “komputilaĵoj kaj retaj projektoj” dum la Zamenhof-festo en Lunteren (Nederlando). Loïc Rossi registris ĝin; vidu ĉi-sube.
#000025
La 9-an de decembro 2017 mi denove prelegis pri la sama temo dum la Zamenhof-festo de la loka Esperanto-grupo en Lille (Francio).
#000026
Dum la Klaĉ-Kunveno Post-Somera (27-29an de Oktobro 2017), en Lunteren (Nederlando) intervjuis min d-ro Loĉjo pri Komputeko. Li skribas pri tio en sia jutuba kanalo la jenon:
#000027
Ne temas pri scienco mem, sed teĥnikaj kaj fakaj vortaroj estas gravaj por Esperanto, tial mi pensis ke intervjuo kun Yves povis esti interesa ! Dankon al Yves pro sia tempo kaj respondoj! Kaj vizitu kaj uzu la Komputekon!
#000028